ไปหาเพื่อนแถวสาทรตอนกลางวัน เพื่อนเลยแนะนำว่ามาลองทานร้านนี้มั้ย ปกติจะเป็นร้านอาหารนั่งฟังเพลงชิวๆตอนกลางคืน แต่ถ้ามาตอนกลางวัน จะเป็นร้านอาหารทั่วไป ขายทั้ง Set Lunch และอาหารตามเมนู แต่จะไม่มีนักดนตรีมาร้องเพลงให้ฟังเหมือนตอนกลางคืน เราไม่เคยทานร้านนี้ ก็เลยลองมาทานดูค่ะ
 
เข้าร้านมา คนไม่ค่อยเยอะเท่าไหร่ แต่บรรยากาศเหมาะกับการนั่งทานตอนเย็นมากกว่า เพราะสีจะออกทึมๆค่ะ มีธารน้ำไหลกับโขดหิน ดูธรรมชาติเล็กๆ แต่ตะไคร่เริ่มชัดแล้วนะ เขียวเชียวค่ะ ^ ^
 
เมนู Set Lunch จะมีให้เลือก 6 อย่างค่ะ ซึ่งรวมน้ำอัดลมด้วย ราคา 99 บาท ก็เลยสั่งกะเพื่อนคนละชุด มาแบ่งกันทานค่ะ
 
- ข้าวผัดมันกุ้งกระเพราะปีกไก่ ข้าวผัดผัดมารสชาติใช้ได้ค่ะ ไม่อมน้ำมันดี เติมพริกน้ำปลาเพิ่ม อร่อยเลยค่ะ ส่วนไก่ ปีกน้อยน่ารักเชียว แต่ผัดมา รสชาติกลมกล่อมใช้ได้ค่ะ กระเพรากรอบโรยหน้าอร่อยๆดีค่ะ
 
- ก๋วยเตี๋ยวคั่วไก่พริกเผากุ้ง เส้นก๋วยเตี๋ยวเหมือนไปชุบแป้งกับไข่ทอดฟูๆกรอบๆ แล้วค่อยเอาไปผัด ส่วนที่ไม่โดนน้ำ จะยังกรอบอยู่ค่ะ รสชาติโดยรวมเข้มข้นดี มีเผ็ดนิดๆ แต่ออกหวานนำ ทานเรื่อยๆ เริ่มเลี่ยนนิดนึง เหมือนทานแป้งเหนียวๆชุบไข่ทอด รู้สึกไม่ค่อยชินค่ะ แต่เพื่อนชอบ ทานหมดเลย ส่วนเราทานแต่กุ้ง 55
 
โดยรวมร้านนี้ ถือว่าใช้ได้ค่ะ รสชาติอาหารโอเค ราคาคิดแต่ค่าอาหาร ไม่มีเพิ่มอะไรแล้วค่ะ ที่นั่งมีเยอะพอสมควร ไม่ต้องรอคิว มีแอร์ด้วย นั่งทานสบายๆค่ะ